6. โครงการในอนาคต

บริษัทมีแผนธุรกิจในการขยายกำลังการผลิตหลังคาเหล็กเคลือบสี
และเหล็กโครงคร่าวเพดานและผนัง และการเพิ่มผลิตภัณฑ์ใหม่สำหรับแผ่นหลังคาเหล็กเคลือบสี คือ
แผ่นหลังคาเหล็กเคลือบสีพร้อมฉีดฉนวนกันความร้อน โดยการก่อสร้างโรงงานแห่งใหม่
ซึ่งเป็นสำนักงานสาขาที่ 5 รวมทั้งการจัดตั้งศูนย์กระจายสินค้า
เพื่อเพิ่มช่องทางการจัดจำหน่ายและรองรับความต้องการสินค้าของลูกค้าที่เพิ่มขึ้น
ซึ่งมีรายละเอียดดังนี้

1.  ก่อสร้างสำนักงานสาขาที่ 5
    เพื่อผลิตแผ่นหลังคาเหล็กเคลือบสีพร้อมฉีดฉนวนกันความร้อนและเหล็กโครงคร่าวเพดานและผนัง

ตามแผนธุรกิจของบริษัทที่วางไว้ สำหรับการผลิตแผ่นหลังคาเหล็กเคลือบสีพร้อมฉีดฉนวนกันความร้อน
และการเพิ่มกำลังการผลิตเหล็กโครงคร่าวเพดานและผนัง
บริษัทจำเป็นต้องหาพื้นที่ในการก่อสร้างโรงงานแห่งใหม่
เนื่องจากโรงงานผลิตแผ่นหลังคาเหล็กเคลือบสีและผนังเหล็กเคลือบสีซึ่งบริษัทซื้อจากบริษัท
สยามคัลเลอร์ชีท จำกัด ในปี 2547
ไม่มีพื้นที่เพียงพอสำหรับการผลิตแผ่นหลังคาเหล็กเคลือบสีพร้อมฉีดฉนวนกันความร้อน
และไม่มีอาคารสำนักงาน นอกจากนี้ในปัจจุบัน โรงงานสำนักงานสาขาที่ 2
สำหรับการผลิตเหล็กโครงคร่าวเพดานและผนัง ซึ่งตั้งอยู่ที่ 108/9 หมู่ที่ 1 ถนนพระราม 2
ตำบลบางน้ำจืด อำเภอเมือง จังหวัดสมุทรสาคร มีขนาดเล็กไม่เพียงพอในการเพิ่มกำลังการผลิต
การติดตั้งเครื่องจักรใหม่ และการเก็บสินค้าสำเร็จรูป ดังนั้นในช่วงปลายปี 2547
บริษัทจึงได้ซื้อที่ดินจากบุคคลที่เกี่ยวข้อง (รายละเอียดในข้อ 11 รายการระหว่างกัน)
เพื่อก่อสร้างโรงงานแห่งใหม่ เป็นสำนักงานสาขาที่ 5
สำหรับผลิตแผ่นหลังคาเหล็กเคลือบสีพร้อมฉีดฉนวนกันความร้อนและเหล็กโครงคร่าวเพดานและผนัง
ซึ่งอยู่ที่ตำบลโคกขาม อำเภอเมืองสมุทรสาคร จังหวัดสมุทรสาคร สำนักงานสาขาที่ 5
ดังกล่าวมีพื้นที่รวม 33 ไร่ 97.3 ตารางวา ประกอบด้วยอาคารสำนักงาน 2 หลัง
และอาคารโรงงาน 2 หลัง
ซึ่งเป็นไปตามนโยบายของผู้บริหารที่ต้องการแบ่งแยกการดำเนินงานของแต่ละผลิตภัณฑ์ให้ชัดเจน
เนื่องจากผลิตภัณฑ์ทั้งสองมีกลุ่มลูกค้าเป้าหมายแตกต่างกัน รายละเอียดการก่อสร้างสำนักงานที่ 5
มีดังนี้

- โรงงานสำหรับผลิตแผ่นหลังคาเหล็กเคลือบสีพร้อมฉีดฉนวนกันความร้อน (Suntech insulated
metal roof : SIMR)

บริษัทวางแผนเพิ่มประเภทของผลิตภัณฑ์หลังคาเหล็ก คือ
แผ่นหลังคาเหล็กเคลือบสีพร้อมฉีดฉนวนกันความร้อน ซึ่งฉนวนกันความร้อนเป็นประเภทพียูโฟม
ซึ่งกระบวนการผลิตผลิตภัณฑ์ดังกล่าวเป็นแบบอัตโนมัติ
โดยดำเนินการขึ้นรูปหลังคาพร้อมกับฉีดสารโพลียูลิเทนแล้วนำไปผ่านการอบ
ซึ่งข้อดีของแผ่นหลังคาเหล็กเคลือบสีฉีดพียูโฟม คือ เป็นฉนวนกันความร้อนที่ช่วยอนุรักษ์พลังงาน
และช่วยลดเสียงจากภายนอก นอกจากนี้ฉนวนกันความร้อนประเภทพียูโฟมยังมีคุณสมบัติไม่ติดไฟ
และมีความทนทานสูงกว่าหลังคาที่บุฉนวนกันความร้อนประเภทอื่น
อีกทั้งยังสามารถผลิตได้เร็วกว่าหลังคาเหล็กบุฉนวนกันความร้อนประเภทพีอีที่นิยมใช้ในปัจจุบันถึง 3
เท่า
ปัจจุบันบริษัทได้สั่งซื้อเครื่องจักรสำหรับผลิตแผ่นหลังคาเหล็กเคลือบสีพร้อมฉีดฉนวนกันความร้อนพียูโฟม
พร้อมเทคโนโลยีการผลิตจากประเทศไต้หวันมูลค่ารวมประมาณ 120 ล้านบาท
โรงงานสำหรับผลิตแผ่นหลังคาเหล็กเคลือบสีพร้อมฉีดฉนวนกันความร้อนประกอบด้วย
อาคารสำนักงานพื้นที่ 1,730 ตารางเมตร และอาคารโรงงานพื้นที่ 1,800 ตารางเมตร

  - โรงงานสำหรับผลิตเหล็กโครงคร่าวเพดานและผนัง (C-line, C-u, T-bar)

จากการที่บริษัทเริ่มดำเนินการผลิตเหล็กโครงคร่าวเพดานและผนังและทดลองทำตลาดในช่วงปลายปี
2547 ปรากฏว่า ผลิตภัณฑ์ดังกล่าวได้รับการตอบรับจากลูกค้าอย่างดีมาก
บริษัทจึงวางแผนเพิ่มกำลังการผลิตแต่จากเหตุผลข้างต้นที่อาคารสำนักงานสาขาที่ 2
ที่มีพื้นที่ไม่เพียงพอ บริษัทจำเป็นต้องก่อสร้างอาคารโรงงานแห่งใหม่
เพื่อรองรับกำลังการผลิตที่เพิ่มขึ้น
ซึ่งโรงงานสำหรับการผลิตเหล็กโครงคร่าวเพดานและผนังแห่งใหม่ ประกอบด้วย อาคารโรงงา น
พื้นที่ 3,200 ตารางเมตร และอาคารสำนักงานเป็นอาคาร 2 ชั้น พื้นที่ 675 ตารางเมตร
และสั่งซื้ออุปกรณ์และเครื่องจักรใหม่มูลค่ารวมประมาณ 12 ล้านบาท ซึ่งเมื่อก่อสร้างโรงงาน
และติดตั้งเครื่องจักรแล้วเสร็จบริษัทจะมีกำลังการผลิตเหล็กโครงคร่าวเพดานและผนังเต็มเท่ากับ
10,000,000 เส้นต่อปี สำหรับโรงงานเดิมบริษัทจะใช้เป็นโกดังสำหรับการเก็บสินค้าต่อไป

ในการก่อสร้างสำนักงานสาขาที่ 5 ซึ่งเป็นโรงงานแห่งใหม่
บริษัทใช้เงินลงทุนสำหรับก่อสร้างโรงงานจำนวน 120 ล้านบาท
เงินลงทุนค่าเครื่องจักรและอุปกรณ์สำหรับผลิตแผ่นหลังคาเหล็กเคลือบสีพร้อมฉีดฉนวนกันความร้อน
จำนวน 120 ล้านบาท และค่าเครื่องจักรสำหรับการผลิตเหล็กโครงคร่าวเพดานและผนัง จำนวน
12 ล้านบาท
โดยใช้แหล่งเงินจากเงินกู้ยืมจากนักลงทุนประเภทสถาบันในรูปของตั๋วแลกเงินและเงินจากการเพิ่มทุนของบริษัทบางส่วน
ซึ่ง ณ วันที่ 31 มีนาคม 2548 บริษัทมียอดเงินกู้ยืมระยะสั้นในรูปตั๋วแลกเงินคงค้าง จำนวน 150
ล้านบาท
และเมื่อบริษัทได้รับเงินจากการเสนอขายหุ้นต่อประชาชนบริษัทจะนำเงินส่วนหนึ่งมาชำระเงินกู้ดังกล่าว

ปัจจุบันโครงการดังกล่าวได้ก่อสร้างอาคารโรงงานเสร็จเรียบร้อยแล้วอยู่ในระหว่างการติดตั้งระบบสาธารณูปโภค
ซึ่งคาดว่าการติดตั้งระบบสาธารณูปโภคจะแล้วเสร็จพร้อมใช้งาน ในช่วงไตรมาสที่ 1 ปี 2549
ซึ่งผู้บริหารคาดว่าผลิตภัณฑ์แผ่นหลังคาเหล็กเคลือบสีพร้อมฉีดฉนวนกันความร้อนพียูโฟมจะเป็นที่นิยม
จากเหตุผลข้างต้น ประกอบกับบริษัทจะทำแผนการตลาดควบคู่ไปกับแผ่นหลังคาเหล็กเคลือบสีเดิม
ซึ่งมีทีมงานการตลาดอยู่แล้ว และคาดว่าผลิตภัณฑ์ดังกล่าวจะมีอัตรากำไรขั้นต้นไม่น้อยกว่าร้อยละ 30
ของมูลค่าการจำหน่าย และสำหรับผลิตภัณฑ์เหล็กโครงคร่าวเพดานและผนัง
คาดว่าจะมีอัตรากำไรขั้นต้นไม่น้อยกว่าร้อยละ 20 ของมูลค่าการจำหน่าย
ซึ่งทั้งสองผลิตภัณฑ์จะทำให้อัตรากำไรขั้นต้นของบริษัทโดยรวมสูงขึ้น
และตั้งเป้าหมายว่าบริษัทจะมีส่วนแบ่งการตลาดสำหรับผลิตภัณฑ์เหล็กโครงคร่าวเพดานและผนังประมาณร้อยละ
30 ของตลาดรวมในปัจจุบัน

2. การเพิ่มช่องทางการจัดจำหน่าย

บริษัทมีแผนจะก่อสร้างศูนย์กระจายสินค้าในต่างจังหวัดโดยจะเริ่มที่หัวเมืองใหญ่ก่อน
เพื่อเป็นสถานที่กระจายสินค้า และส่งเสริมการตลาดเหล็กโครงคร่าวเพดานและผนัง
เหล็กกล้าแรงดึงสูงชุบสังกะสีรูปตัวซี และแผ่นหลังคาเหล็กเคลือบสีและผนังเหล็กเคลือบสี
รวมทั้งเพื่อให้ตราสินค้าของบริษัทเป็นที่ยอมรับมากขึ้น ซึ่งกลุ่มลูกค้าหลักของผลิตภัณฑ์เหล่านี้ คือ
กลุ่มอุตสาหกรรมก่อสร้าง บริษัทตั้งงบประมาณการก่อสร้างศูนย์กระจายสินค้าไว้จำนวน 40
ล้านบาทซึ่งจะเป็นเงินที่มาจากการเสนอขายหุ้นต่อประชาชนในครั้งนี้
ในเบื้องต้นบริษัทจะก่อสร้างศูนย์กระจายสินค้าในพื้นที่สาขาที่ 1 ที่ตำบลแม่รำพึง อำเภอบางสะพาน
จังหวัดประจวบคีรีขันธ์ เพื่อเป็นฐานกระจายสินค้าสู่ภาคใต้ ซึ่งมีปริมาณการก่อสร้างในอัตราสูง
การก่อสร้างศูนย์กระจายสินค้าดังกล่าวคาดว่าจะแล้วเสร็จในปี 2549 ขณะนี้บริษัท
อยู่ในระหว่างการศึกษาว่าจะทำการก่อสร้างศูนย์กระจายสินค้าเพิ่มเติม ในภาคตะวันออกเฉียงเหนือ
ที่จังหวัดนครราชสีมา และจังหวัดขอนก่อน เพื่อเป็นฐานกระจายสินค้าสู่ภาคตะวันออกเฉียงเหนือ